Publication: Magyar Közlöny
Issue: MK-2010-147 (Year: 2010, Number: 147)
Era: contemporary
Section: tiszteletdíjáról és juttatásairól szóló 2000. évi XXXIX. törvény 10. §-a alapján – tekintettel az államháztartásról szóló 1992. évi
Paragraph Index: 111

2. A Köztársasági Elnöki Hivatal önálló szervezeti egységekbõl épül fel: a Jogi, Alkotmányossági és Közigazgatási Hivatala, a Társadalmi Kapcsolatok Hivatala, valamint a Külügyi Hivatala (együttesen a továbbiakban: Hivatalok). A Hivatalokat, mint a Köztársasági Elnöki Hivatal önálló szervezeti egységeit, a Köztársasági Elnök irányítása mellett, a jogszabályoknak és a szakmai követelményeknek megfelelõen a Hivatalvezetõk vezetik. Felelõsek a Köztársasági Elnöki Hivatal jogszerû és hatékony mûködéséért, biztosítják az egyes hivatalokhoz tartozó szervezeti egységek összehangolt mûködését. A Hivatalvezetõket a Köztársasági Elnök nevezi ki és menti fel, és gyakorolja felettük az egyéb munkáltatói jogokat. Ahol a jogszabály Hivatalvezetõt említ, azon – amennyiben a szabály jellegébõl más nem következik – a KEH vonatkozásában a Külügyi Hivatalvezetõt, a Társadalmi Kapcsolatok Hivatalvezetõjét, valamint a Jogi, Alkotmányossági és Közigazgatási Hivatalvezetõt is érteni kell. A Hivatalvezetõk javadalmazása és besorolása a közigazgatási államtitkáréval esik egy tekintet alá. A Hivatalok a mûködési területüket érintõ kérdésekben munkájuk elõsegítése érdekében szorosan együttmûködnek.

Source: https://magyarkozlony.hu/hivatalos-lapok/130fdd8be54ef319646fb7975f28a054494ac7c5/dokumentumok/a29078e80968acc4ed6540e501b815a16e0cbf33/letoltes